
Сом мелуан 326-рэ хухах
Адыгей.Урысейм и Президентым и май унафэхэр ягъэзащIэу, республикэм и унафэщIхэм сом мелуан 326-рэ хухахынущ бюджет IуэхущIапIэхэм я лэжьакIуэхэм я улахуэм хагъэхъуэным.
Адыгейм и Iэтащхьэм и къалэнхэр пIалъэкIэ зыгъэзащIэ КъумпIыл Мурат щIыналъэм финансхэмкIэ и министерствэм пщэрылъ щищIащ мылъкур къызыхэкIынум хэплъэну икIи бюджет лэжьакIуэхэм я улахуэрм хэгъэхъуэным ахъшэ хухихыну. 2017 гъэм и кIэм ирихьэлIэу я улахуэм хухагъэхъуауэ щытын хуейщ егъэджэныгъэм, узыншагъэр хъумэным, социальнэ IэнатIэхэм я лэжьакIуэхэм.
ЗыгъэпсэхупIэхэм къахохъуэ
Къэрэшей-Шэрджэс.Республикэм и паркхэм 2017 гъэм зыгъэпсэхупIэщIэу блы къахэхъуэнущ. Абыхэм я зыр къыщызэрагъэпэщынущ Черкесск къалэм.
ЗыгъэпсэхупIэ щIыпIэхэр къыщызэрагъэпэщынущ республикэм и Прикубань, Усть-Жэгуэтэ, Нэгъуей, Адыгэ-Хьэблэ, Уарп районхэм хиубыдэ Майскэ, Московскэ, Ерчэн-Щыхьэр, Адыгэ Хьэблэ, Медногорск посёлкэхэм.
Мы зыгъэпсэхупIэщIэхэр къызэрагъэпэщ «Формирование комфортной среды» проектым ипкъ иткIэ. Республикэм УхуэныгъэмкIэ и министерствэм къызэритымкIэ, дизайн-проектхэр ягъэхьэзыращ, ахэр зэдэарэзыуэ къызэдащтэмэ, лэжьыгъэр яублэнущ.
УЭРДОКЪУЭ Женя.
